李士瞻

李士瞻（），字彥聞，先世南陽人，徙居荊門，占籍大都路東安州（今屬河北省廊坊市）人，元朝文學家、政治人物。

生平
至正十年（1350年）領鄉薦，占籍東安。除刑部主事，出督福建海漕，拜行省左丞，召入為參知政事，改樞密副使，官至翰林學士，承旨封楚國公，至正二十七年（1367年）卒，年五十五《安次縣志·卷六·人物志》：李士瞻，字彥聞，先世新野人，徙居荆門。至正初以布衣遊公卿間，尋中大都路進士第，占籍東安。辟中書省掾，除刑部主事，累官戶部尙書，出督福建海漕，就拜行省左丞，召入爲參知政事，改樞密副使，翰林學士，承旨封楚國公，以至正二十七年卒，年五十有五。士瞻襟度弘遠，立朝謇諤，有秘濟之才。至正二十二年，上疏極言時政，凡二十條：一曰悔已過以詔天下；二曰罷造作以快人心；三曰御經筵以講聖學；四曰延老成以詢治道；五曰去姑息以振乾剛；六曰開言路以求得失；七曰明賞罰以属百司；八曰公選舉以息奔競；九曰察近倖以杜奸弊；十曰嚴宿衛以備非常；十一日省佛事以節浮費；十二曰絕濫賞以足國用；十三曰罷各官屯種俾有司經理；十四曰減常歲計置爲諸官用度；十五曰招集散亡以實八衛之兵；十六曰廣給牛具以備屯田之用；十七曰獎勵守令以農務本；十八曰開誠布公以禮待藩鎭；十九曰分遣大將急保山東；二十曰依唐廣寧故事分道進取。大抵當時急務洵直之士也。出理福建鹽政，時海寇據福州城，王師攻之不下，士瞻喩以禍福，遂出降，閩人立祠祀之。著有《經濟文集》六卷。子四人，皆知名。。

著作
著有《經濟文集》六卷。

家族
子李延興，至正丁酉進士。

參考文獻

元陈祖仁，《翰林承旨楚国李公行状》

S
Category:安次人
Category:元朝诗人
Category:元朝舉人
Category:元朝刑部官員
Category:元朝參知政事
Category:元朝樞密副使
Category:元朝翰林学士
Category:元朝国公